b'\n_START_ARTICLE_\nAleksandra Derganc\n_START_SECTION_\n\xc5\xbdivljenje in delo\n_START_PARAGRAPH_\nDiplomirala je 1974 iz ru\xc5\xa1\xc4\x8dine in angle\xc5\xa1\xc4\x8dine  na ljubljanski Filozofski fakulteti in se 1975 zaposlila na Oddelku za slovanske jezike in knji\xc5\xbeevnost FF v Ljubljani. Leta 1989 je bila izvoljena za izredno in nekaj let kasneje za redno profesorico za ruski jezik na Filozofski fakulteti v Ljubljani. Strokovno se je izpopolnjevala na Dunaju, v Celovcu, Minsku, Moskvi in Sofiji. V raziskovalnem delu se je posvetila tipolo\xc5\xa1kim pojavom v sodobnem ruskem jeziku in njegovi zgodovini; izsledke objavlja v doma\xc4\x8di in tuji strokovni literaturi. Leta 1988 je postala sourednica Literarne revije. V sloven\xc5\xa1\xc4\x8dino je prevedla tudi nekatere tuje znanstvene jezikoslovne prispevke. Po upokojitvi je bila progla\xc5\xa1ena za zaslu\xc5\xbeno profesorico Univerze v Ljubljani.'